Εκλογές στην Παραγουάη

Στην Παραγουάη διεξάγονται γενικές εκλογές σε εθνικό επίπεδο για τον Πρόεδρο και για το Κοινοβούλιο. Ο Πρόεδρος της Παραγουάης εκλέγεται για μία πενταετή θητεία από τον λαό. Το Εθνικό Κογκρέσο (Congreso Nacional) αποτελείται από δύο αίθουσες. Η  Βουλή των Αντιπροσώπων (Cámara de Diputados) έχει 80 mμέλη, εκλεγμένα για πενταετή θητεία με αναλογική εκπροσώπηση. Η Γερουσία (Cámara de Senadores) αποτελείται από 45 αιρετά μέλη με 5ετή θητεία.

 Πρόσφατες γενικές εκλογές (2023) 

Πρόεδρος εξελέγη στον 2ο γύρο το 2023 ο Σαντιάγο Πένια.

 Γενικές εκλογές 
Γενικές εκλογές διεξήχθησαν τα έτη 1928, 1943, 1948, 1950, 1953, 1954, 1958, 1960, 1963, 1967, 1968, 1973, 1977, 1978, 1983, 1988, 1989, 1991, 1993, 1998, 2000, 2003, 2008, 2013, 2018 και 2023.

2013 

Γενικές εκλογές διεξήχθησαν στις 21 Απριλίου 2013 και έπειτα από αυτές επέστρεψε στην εξουσία το κόμμα Κολοράδο, που κυβέρνησε τη χώρα επί 60 χρόνια μέχρι το 2008, οπότε είχε ηττηθεί στις εκλογές εκείνης της χρονιάς. Ο υποψήφιος του Κολοράδο, Οράσιο Κάρτες, κέρδισε τις προεδρικές εκλογές, με ποσοστό 48,4% έναντι 39% για τον αντίπαλό του,  Εφραΐν Αλέγρε του συνασπισμού της Παραγουάης Αλέγρε.Horacio Cartes wins Paraguay presidential election BBC News, 22 Απριλίου 2013 Το Κόμμα Κολοράδο κέρδισε επίσης τις περισσότερες έδρες στη Γερουσία και στη Βουλή των Αντιπροσώπων.

 2018 
Οι γενικές εκλογές διεξήχθησαν στις 22 Απριλίου 2018. Πρόεδρος εξελέγη ο υποψήφιος του Κόμματος Κολοράδο, Μάριο Άμπντο Μπενίτες.

 Δημοψηφίσματα 
 1938 
Στη χώρα έχουν διενεργηθεί και τρία δημοψηφίσματα. Το πρώτο έγινε στις 15 Αυγούστου 1938 για την έγκριση της συνθήκης του Τσάκο με τη Βολιβία. Η συνθήκη υπερψηφίστηκε από το 91% των ψηφοφόρων.Paraguay, 15 August 1938: Chaco Treaty with Bolivia Direct Democracy  

 1940 
Στο δημοψήφισμα που διενεργήθηκε στις 4 Αυγούστου 1940 εγκρίθηκε ένα νέο σύνταγμα με ποσοστό 92,4%.Nohlen, D (2005) Elections in the Americas: A data handbook, Volume II, p428  

 2011 
Το τρίτο και πιο πρόσφατο δημοψήφισμα στη χώρα διεξήχθη στις 9 Οκτωβρίου 2011.El 9 de octubre se hará referéndum por voto paraguayo en el Exterior Paraguay Mi País, 8 Μαΐου 2011  Οι κάτοικοι υπερψήφισαν σε ποσοστό 78% το μέτρο να δοθεί δικαίωμα ψήφου στους απόδημους πολίτες (κυρίως σε εκείνους που βρίσκονται στην Αργεντινή, την Ισπανία και τις ΗΠΑ), παρότι η προσέλευση στις εκλογές ήταν μόνο 12,5%.Paraguay referendum backs voting rights for expatriates BBC News, 10 Οκτωβρίου 2011.

 Παραπομπές